# Az Európai Unió C 123A/2006

| | ISSN 1725-5090 |
| --- | --- |
| Az Európai Unió
  Hivatalos Lapja | C 123A |
| | |
| Magyar nyelvű kiadás | Tájékoztatások és közlemények | 49. évfolyam2006. május 24. |

ISSN 1725-5090

Az Európai Unió

Hivatalos Lapja

C 123A

Magyar nyelvű kiadás

Tájékoztatások és közlemények

49. évfolyam2006. május 24.

---

| Közleményszám | Tartalom | Oldal |
| --- | --- | --- |
| | III   Közlemények |
| | Bizottság |
| 2006/C 123A/1 | Versenypolitikai főigazgatóság (COMP) – Brüsszel Pályázati kiírás a fúziós ügyek főigazgató-helyettese állás betöltésére (AD 15-ös fokozat) – COM/2006/10026 | 1 |

Közleményszám

Tartalom

Oldal

III   Közlemények

Bizottság

2006/C 123A/1

Versenypolitikai főigazgatóság (COMP) – Brüsszel Pályázati kiírás a fúziós ügyek főigazgató-helyettese állás betöltésére (AD 15-ös fokozat) – COM/2006/10026

1

| HU | |
| --- | --- |

HU

---

III Közlemények

Bizottság

| 24.5.2006 | HU | Az Európai Unió Hivatalos Lapja | CA 123/1 |
| --- | --- | --- | --- |

24.5.2006

HU

Az Európai Unió Hivatalos Lapja

CA 123/1

---

VERSENYPOLITIKAI FŐIGAZGATÓSÁG (COMP) – BRÜSSZEL

Pályázati kiírás a fúziós ügyek főigazgató-helyettese állás betöltésére (AD 15-ös fokozat)

COM/2006/10026

(2006/C 123 A/01)

Kik vagyunk: A Versenypolitikai Főigazgatóság fő célkitűzése a közösségi szerződések versenyszabályainak érvényre juttatása annak biztosítása érdekében, hogy ne torzuljon a verseny az EU piacán, így járulva hozzá a fogyasztói jóléthez és az európai gazdaság versenyképességéhez.

A Versenypolitikai Főigazgatóságon (DG COMP) belül öt igazgatóság foglalkozik a gazdaság különböző ágazataiban előforduló trösztellenes kérdésekkel és egyesülési ügyekkel. Mindegyik igazgatóság három vagy négy igazgatási egységből áll, ugyanakkor különleges esetekben nyomozati csoportokban az igazgatóság bármely részén dolgozó munkatársak részt vehetnek.

Amit ajánlunk: Főigazgató-helyettesi állás a fúziós ügyek területén. A főigazgató-helyettes felelős az EU / a Bizottság fúziókra vonatkozó politikájának kidolgozásáért és fejlesztéséért.

Olyan jelentkezőket keresünk, akik: képesek a dinamikusan változó politikai folyamat irányítására; kiváló, dinamikus szakembernek számítanak, egészséges ítélőképességgel és magas fokú konceptuális képességgel rendelkeznek, valamint képesek a fúziós ügyeket friss látásmóddal és stratégiai szemlélettel megközelíteni; vezetőként, irányítóként és a kommunikáció területén megfelelő tapasztalattal rendelkeznek, ideértve a nagyobb szervezetek irányítását és a jelentős pénzügyi erőforrások kezelését; bizonyítottan tapasztalattal rendelkeznek a szakpolitika kidolgozása, valamint a vezetés területén, és ezt lehetőleg magas beosztásban szerezték; kiváló kommunikációs képességgel rendelkeznek, rangsorolásra, döntéshozatalra és tárgyalásra magas szinten alkalmasak; széles körű ismeretekkel rendelkeznek az EU versenypolitikája területén; képesek a hatékony és dinamikus, szervezeten belüli és kívüli koordináció és vezetés magas szintű ellátására; alaposan ismerik az angol nyelvet; a francia nyelv ismerete előnyt jelent.

Az alkalmas pályázó: az Európai Unió valamely tagállamának állampolgára; doktori tanulmányok megkezdésére feljogosító egyetemi diplomával rendelkezik; legalább 15 éves, a fent említett képzettségnek megfelelő posztgraduális szakmai tapasztalattal rendelkezik, amelyből legalább hat év felsővezetői szintű tapasztalat; az Európai Unió hivatalos nyelvei közül egyet alaposan és egy másikat kielégítő szinten ismer.

A főigazgató-helyettest a Bizottság választja és nevezi ki, összhangban saját felvételi eljárásaival. A fizetés és az alkalmazási feltételek azonosak a Személyzeti szabályzatban az Európai Közösségek AD 15 fizetési besorolással rendelkező tisztviselői esetében előírtakkal. A Bizottság tiszteletben tartja az esélyegyenlőség elvét. A teljes munkaköri leírás, a kiválasztás kritériumai, valamint a jelentkezésre vonatkozó részletes információ az alábbi címen érhető el:

http://europa.eu.int/comm/dgs/personnel_administration/working_senior_mgt_en.htm

A jelentkezés határideje: 2006. június 22. Online jelentkezésre brüsszeli idő szerint déli 12 óráig lesz lehetőség.

---